recursal/SuperWikiNEXT-32B huggingface dataset:
**Из Џил** (англиски: *Ease Gill*) — најдолгиот, и најкомплексен систем од пештери во Британија.

Голем број потоци течат низ оваа огромна низинска пештера, пред да влезат на површината кај Лек Бек Хед. Денешните влезни ходници го прават кањоните со бистри потоци, испрекинати со вертикални ходници; некои од нив се крстосуваат со старите напуштени тунели. Големите тунели на повисоките нивоа, кои потекнуваат од епохата на плеистонецот, се богати со клацитни украси и делумно натрупани со седимент.

Наводи
------

1. ↑  „архивска копија". Архивирано од изворникот на 2013-01-16. Посетено на 2014-01-30.
2. ↑  Leck Beck Head SSSI notification English Nature
3. ↑  Lancaster-Ease Gill Cave System
4. ↑  UK Caves Database
5. ↑  Yorkshire Cave Areas: Easegill Архивирано на 20 јули 2010 г. Dundee University
**Италијанскиот институт за вино и храна** - непрофитна организација основана во 1983 година. Седиштето е во Њујорк, а претседател е Лучио Капуто. Целта на Институтот е подобрување на имиџот и престижот на италијанските вина, гастрономијата и прехранбените производи во САД. „Гала Италија" е најважната иницијатива организирана од институтот за промовирање на најдоброто италијанско вино и храна.

Наводи
------

1. ↑  Wine News, 4 март 2015
2. ↑  Wine News, 25 февруари 2015.
3. ↑  *web*, Архивирано од изворникот на 2020-09-20, Посетено на 2021-03-26
4. ↑  „архивски примерок". Архивирано од изворникот на 2015-04-02. Посетено на 2021-03-26.
5. ↑  „архивски примерок". Архивирано од изворникот на 2015-04-02. Посетено на 2021-03-26.
6. ↑  Brooks, Joyce. Black Tie International Magazine. 6 јануари 2010.

Извори
------

„Wine News", 4 март 2015 година; „Wine News", 25 февруари 2015 година; „*America Oggi*", 17 февруари 2015 година, стр. 15; „*America Oggi*", 20 февруари 2015 година, стр. 15; „*America Oggi*", 21 февруари 2015 година, стр. 15;  Архивирано на 20 септември 2020 г.
**„Мачорот под шлем"** (српскохрватски: *Mačak pod šljemom*) — југословенски филм од 1962 година, во режија на Жорж Скригин. Главните улоги ги толкуваат: Павле Вуисиќ, Драгомир Бојаниќ Гидра, Давор Антолиќ.

Содржина
--------

Филмот ја прикажува стравотијата на Втората светска војна, но со доза на хумор и оптимизам. Тој претставува духовита приказна за Илија Капарам, дрвар и селанец кој им се приклучува на партизаните, каде станува десетар и со својата чета успешнп ги исполнува борбените задачи. Меѓутоа, сè се менува кога командантот го испраќа на специјална задача...

Наводи
------

1. ↑  Мачак под шљемом (пристапено на 17.9.2023)
Бугарскиот хан Омуртаг
**Хан** или **кан** (понекогаш *кан*, туркиски: *khān*, монголски: '**qāān'**, Кинески: 可汗 или 汗, *kehan* или *han*) претставува тутула која ја имал владетел или војсоководец од Средна Азија. На почетокот бил користен во средновековието од алтајските номадски племиња кои живееле на северот од Кина. За првпат овој назив бил користен во Ксијнбеи конфедерацијата за нивниот водач во периодот од 283 до 289 година, а подоцна бил користен како титула за владетел на некоја држава.

Подоцна овој поим бил прифатен и од други народи во Азија пред туркиските народи и Монголците да го пренесат во останатиот дел од Азија и во Европа. Во средината на шестиот век за Персијците била вообичаена употребата на зборот **хан** со значење „Крал на Туркијците".

Денес овој збор најчесто се поврзува со слични значења: *командант*, *водач* или *владетел*. Денес ханови постојат претежно во Јужна Азија, во Средна Азија, во Авганистан и во Иран.

Наводи
------

1. ↑  „Кан" — Дигитален речник на македонскиот јазик
2. ↑  „"khan."". *Merriam-Webster Online Dictionary*. Merriam-Webster. Посетено на 2008-04-25.
3. 1 2  „"khan."". *The American Heritage Dictionary of the English Language*. Bartleby.com. Архивирано од изворникот на 2007-08-19. Посетено на 2008-04-25.
4. ↑  Henning, W. B. 'A Farewell to the Khagan of the Aq-Aqataran',"Bulletin of the School of Oriental and African studies - University of London", Vol 14, No 3, p501-522. ,
5. ↑  Zhou 1985, p. 3-6
6. ↑  René Grousset (1988). *The Empire of the Steppes: A History of Central Asia*. Rutgers University Press. стр. 585. ISBN 0813513049.
7. ↑  Henning, W. B. 'A Farewell to the Khagan of the Aq-Aqataran',"Bulletin of the School of Oriental and African studies - University of London", Vol 14, No 3, p501-522.

Поврзано
--------

* Крал
* Цар
* Кајзер
* Император

Надворешнни врски
-----------------

* Public Domain Оваа статија вклучуват текст од дело кое сега е во јавна сопственост: Chisholm, Hugh, уред. (1911). *Encyclopædia Britannica* (11. изд.). Cambridge University Press. Отсутно или празно `|title=` (help)CS1-одржување: ref=harv (link)
* on-line encyclopaedia on all Bengal, in English
* Etymology OnLine
* RoyalArk- see under each present country
* Princely states in British India - look each up by name, in that section, BUT a taluq in Oudh in that section
* WorldStatesmen- see under each present country
Зградата во која е сместен архивот во Куманово, кој е одделение на Државниот архив на Република Македонија.
**Архивот во Куманово** е основан во 1954 година. Денес дејствува како одделение во состав на Државниот архив на Македонија. Под негова надлежност се општините: Куманово, Липково, Старо Нагоричане, Крива Паланка, Ранковце и Кратово. Ова одделение работи во отежнати услови и во ненаменска зграда изградена кон крајот на 19 век, на ул. "Гоце Делчев" бр. 25 во Куманово. Особен проблем претставува сместувањето на архивскиот материјал.

Работата на одделението
-----------------------

Одделението работи со 200 иматели. Тоа располага со 543 фонда и 8 збирки. Најстарите документи потекнуваат од 1870 година, а најголемиот дел од материјалот е создаден во периодот по Втората светска војна. Документите кои се чуваат во архивот во Куманово се со економска, социјална, културна и политичка содржина. 

Одделението не располага со читална, а за таа намена се користaт работните простории.

Поважни фондови
---------------

Поважни фондови на одделенито во Куманово се:

* „Градско поглаварство на градот Куманово" (1918-1941)
* Народноослободителни и народни одбори на општините Кратово, Куманово и Злетово (1944-1965)
* Собранијата на општините Куманово, Крива Паланка и Кратово
* Политичките организации (1945-1990)
* Црковните фондови (1918-1941)
* Семејните и личните фондови (1894-1946)

Одделението има постојана архивска изложба „Куманово низ документи и фотографии".

Наводи
------

1. ↑  „архивска копија". Архивирано од изворникот на 2015-10-03. Посетено на 2016-01-18.

|  |  |  |  |  |
| --- | --- | --- | --- | --- |
| 

| * п
* р
* у
Одделенија на Државниот архив на Република Македонија (ДАРМ) низ Македонија |
| --- |
|  |
| 
* Битола
* Велес
* Куманово
* Охрид
* Прилеп
* Скопје
* Струмица
* Тетово
* Штип

 | Главното седиште на Архивот во СкопјеГлавното седиште на Архивот во Скопје |

 |
**Артанскиот мост** или **Мост на Арта** (грчки: *Γεφύρι της Άρτας*) ― камен мост што ја минува реката Арахтос (Άραχθος) западно од градот Арта (Άρτα) во Грција. Бил обновен многупати низ вековите, почнувајќи од римски или можеби постари темели; сегашниот мост веројатно е отоманска градба од 17 век.

Народната балада „*Артански мост*" раскажува приказна за човечки жртви за време на неговото градење. Од баладата произлегле голем број на грчки поговорки и обичајни изрази, поврзани со бескрајни одложувања, како во текстот на баладата: „Цел ден го градеа, а во ноќта ќе се рушеше".

Историја
--------

Според епирскиот хроничар Панајотис Аравантинос, мостот првпат бил изграден во времето на Римската Империја. Некои традиции велат дека бил повторно изграден кога Арта станала престолнина на Епирското Деспотство, веројатно под водство на Михаил II Дука (вл. 1230–1268). Сегашниот мост е отомански, веројатно од 1602-06 или можеби 1613 година. Од анексијата на Арта во 1881 година до избувнувањето на Првата балканска војна во 1912 година, највисоката точка на мостот била границата помеѓу Отоманската Империја и Кралството Грција.

Наводи
------

1. 1 2  Leontis 1999

Извори
------

* Артемис Леонтис, „The Bridge between the Classical and the Balkan", *The South Atlantic Quarterly* **98** :4:625-631 (1999) во MUSE За разбирањето на местото на Артанскиот мостот во книжевниот пејзаж.

Надворешни врски
----------------

* Arta Bridge — *Structurae* (англиски)
* Артански мост, на грчки
**Еребру** — еден од поголемите градови во Шведска, кој се наоѓа во средишниот дел од државата. Градот се наоѓа во рамките на истоимениот округ Еребру, кој е и негово управно седиште и најголем град. Еребру истовремено е и седиште на истоимената општина Еребру.

Природни услови
---------------

Градот Еребру се наоѓа во средишниот дел на Шведска и Скандинавски Полуостров. Од главниот град на државата, Стокхолм, градот е оддалечен 200км западно.

**Релјеф**: Еребру се развил во внатрешноста на Скандинавски Полуостров, во историската област Нерке. Подрачјето на градот е претежно рамничарско и во него се наоѓа котлината Мелердален, а надморската височина се движи од 30 до 60м.

**Клима**: Климата во Еребру е претежно континентална под големо влијание на морето и крајните разгранети делови од топлата Голфска струја. Затоа зимите се благи, а летаа се свежи во споредба со дадената географска широчина.

**Води**: Еребру се развил на реката Свартон, која се влева 4 километри западно во големото езеро Хјемарен. Реката го дели градот на два дела, северн и јужен дел. Околу градот има повеѓе мали езера.

Историја
--------

На местото на Еребру во средниот век постоела населба која тогаш се викала Ејрарсундсбро. Во превод тоа ви значело „мост над калдрма", што добро ја опишува географијата на овој крај. Даденото населено место, набрзо станало трговиште. Конечно, во 1404 година Еребру ги добил градските права.

Во втората половина на 19 век, со доаѓањето на индустријата и железницата, Еребру доживува преокрет. Ова довело до добра благостостојба, која трае и ден денес.

Население
---------

Еребру е една од некокуте шведски градови со повеќе од 100.000 жители. Градот има околу 107.000 жители (податок од 2010 година), а градското подрачје, т.е. истоимената општина околу 137.000 жители (податок од 2012 година). Последните децении бројот на населението во градот забрзано расте.

До средината на XX век Еребру бил населен со исклучително етнички Швеѓани, а со подоцнежните доселувања во Шведска, населението на градот станало шарено.

Стопанство
----------

Денес Еребру е современ град со посебно развиена индустрија. Некогашното производство на обувки денес е заменета со софистицирана индустрија (ИТ, прецизна механика и сл.). Последните две децении посебно се развиваат трговијата, услугите и туризмот.

Знаменитости
------------

Еребру има старо градски алштат со ниска палата, стари градби и црква. Покрај тоа, за градот значајни се и:

* Големиот воден парк,
* Универзитет во Еребру, еден од најмладите во државата.

Извори
------

* Средиштен статистички центар на Шведска - податоци за општините и населбите

Надворешни врски
----------------

* www.orebro.se Официјално мрежно место на градот Еребру

|  |  |
| --- | --- |
| Ризница | „Еребру" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 133675120
* LCCN: n79022965
* GND: 4227667-6
* NKC: ge394357

 |

 |
**Реља Поповиќ** — српски пејач, глумец и поранешемн член на музичката група Елитни одреди.

Животопис
---------

Роден во Белград на 2 август 1989 година. Добитник е на наградата „Срцето на Сараево" за најдобра улога во филмот Обични луѓе во 2009 година. Затоа што групата Елитни одреди се распаднала, Реља продолжил да ја гради својата соло кариера. Тој достигна многу голема популарност на Балканот. Тој е оженет за Николија која исто така е пејачка и популарна на Балканот. Тој завршил факултет за медиуми и коминикации а при крај е и со Факултетот за драмски уметности.

Наводи
------

1. ↑  „"Срце Сарајева" за "Обичне људе"". zurnal.info.
2. ↑  PREMIJERA // Relja Popović je objavio svoj prvi solo singl, pogledajte spot za pesmu "Beograd Još Živi"! Архивирано на 24 септември 2015 г. Посетено на 11. 4. 2015.

Надворешни врски
----------------

* Реља Поповиќ на  Семрежната филмска база на податоци (англиски)
Рој Арад, 2016
**Рој Чики Арад** се занимава со уметност, проза, поезија, филм и новинарство.

Роден е во 1976, во Бершева, град во израелската пустина Негев. Живее и работи во Тел Авив.

Досега има објавено две книги. Во првата, насловена The Nigger создал хебрејска адаптација на јапонското хаику. Оваа адаптација се вика кимо. Наместо стандардните стихови (5,7,5 слогови по стих), Чики ја користи структурата 10,7,6. Во 2003, Рој Чики Арад го објавил романот Аеробик.

Заедно со Шаул Бецер го има напишано сценариото за филмот Големата туна.

Повеќе детали
-------------

Рој Чики Арад Архивирано на 30 ноември 2005 г.

Kimo! Архивирано на 16 јули 2022 г. (Блесок)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 2309047
* LCCN: nr00031935
* ISNI: 0000 0001 1872 3168
* BNF: cb16272599j (податоци)
* ULAN: 500482028
* MusicBrainz: 23571a13-6bf1-4778-8ba3-d9f489e227b7

 |

 |
**Малин Кристина Буска**, (родена на 15 март 1984 година) — шведска глумица. Родена е и пораснала во и студирала во Лулеш. Таа глумела во Луле Стастетер и студирала глума во Театерхегсколан во Малме помеѓу 2004 и 2007 година. Дебитираше во филм во 2011 година во филмот „*Среќен крај"*. Буска исто така имаше улога во филмот „*Брзи пари III"* и главната улога во филмот „*Девојката крал*" од 2015 година, биографска драма за „*Кристина, кралицата на Шведска"*. Во 2018 година Буска се приклучи на екипата на британските ТВ серии *„Откривање на вештерките"*.

Во 2011 година и беше доделена наградата „ѕвезда во подем" на филмскиот фестивал во Стокхолм. На *Ел-гала* во 2015 година беше прогласена за најдобро облечена жена на годината.

Користена литература
--------------------

1. ↑  „Malin Buska hoppas på en lång filmkarriär". Посетено на 30 April 2016.
2. ↑  „Malin Buska blir drottning Kristina". *Helsingborgs Dagblad*. Архивирано од изворникот на 13 December 2014. Посетено на 30 April 2016.
3. ↑  „Rising star". *Stockholms filmfestival*. Архивирано од изворникот на 18 April 2013. Посетено на 30 April 2016.
4. ↑  „Intervju med årets bäst klädda kvinna: Malin Buska!". Архивирано од изворникот на 19 March 2016. Посетено на 30 April 2016.

Надворешни врски
----------------

* Малин Буска на  Семрежната филмска база на податоци (англиски)
**Армија Крајова** (на полски: *Armia Krajowa*, слободен превод: **Домашна Армија**) — воена организација и доминантно полско движење при отпорот во Полска за време на окупацијата на земјата од страна на Нацистичка Германија и Советскиот Сојуз во Втората светска војна. Таа била формирана во февруари 1942 година. Во текот на следните две години, таа ги апсорбирала повеќето други полски подземни сили. Таа ја поддржувала полската влада во егзил и претставувала вооружено крило на Полската Подземна Држава.

Проценките за силата на Армија Крајова во 1944 година се движат од 200.000 до 600.000, но најчесто цитирана бројка е 400.000. Според тој податок, оваа армија била една од трите најголеми во Европа за време на Втората светска војна. Армија Крајова била распуштена на 19 јануари 1945 година, откако советската Црвена Армија ја окупирала земјата.

Најпознатата операција на Армија Крајова било Варшавското востание во 1944 година. Партизаните, исто така, ги бранеле полските цивили од злосторствата извршени од страна на други воени формации.

Бидејќи Армија Крајова била лојална на полската влада во егзил, Советскиот Сојуз ја сметала за пречка при проширувањето на сталинизмот во Полска. Како последица на тоа, во текот на војната, отпорот на Армија Крајова бил насочен и кон советските сили.

Воени операции
--------------

* Операција Појас
* Операција Бура
	+ Вилненско востание
	+ Лвовско востание
	+ Варшавско востание

Надворешни врски
----------------

|  |  |
| --- | --- |
| Ризница | „Армија Крајова" на Ризницата ? |

* Armia Krajowa Museum in Krakow
* Polish resistance – AK Архивирано на 22 март 2021 г. – Site edited by the London Branch of the Polish Home Army Ex-Servicemen Association
* Warsaw Uprising Museum
* (полски) Archiwum Pomorskie Armii Krajowej Архивирано на 31 август 2004 г.
* (полски) Armia Krajowa, whatfor infoportal
* (полски) Armia Krajowa, information from the pages of Primary School 11 "of Armia Krajowa soldiers" in Nowy Targ
* The Home Army After July 1944 Polish Underground Soldiers 1944–1963 – The Untold Story

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 131293871
* LCCN: n80149707
* ISNI: 0000 0001 2218 6668
* GND: 4028040-8
* SUDOC: 029166446
* NLA: 36532743
* NKC: kn20010711359

 |

 |
**„Пријателот Џои"** (англиски: *Pal Joey*) - американски филм од 1957 година, во режија на Џорџ Сидни. Главните улоги ги толкуваат: Рита Хејворт, Ким Новак, Френк Синатра, Барбара Николс, Елизабет Патерсон, Боби Шервуд, итн. Филмот е снимен врз основа на популарен бродвејски мјузикл од раните 1950-ти, а неколку песни од филмот (*Bewitched, Bothered and Bewildered*, *My Funny Valentine*, *Small Hotel* и *The Lady is a Tramp*) станале големи хитови. Исто така, филмот бил номиниран за наградата „Оскар" во четири категории, додека Френк Синатра ја освоил наградата „Златен глобус".

Содржина
--------

Џои Еванс е вредно, но романтично момче (го игра Синатра) кое сака да изгради нов ноќен клуб во Сан Франциско. Тој ги сака жените и штом ќе ја сретне наивната танчерка Линда (ја игра Новак), веднаш го обземаат искрени чувства кон неа. Меѓутоа, со цел да најде пари за новиот клуб, тој се дружи и со поранешната стриптизета Вера (ја игра Хејворт), која сега е богата вдовица и угледна госпоѓа.

Наводи
------

1. ↑  IMDb, Pal Joey (1957) (пристапено на 28.9.2017)
2. ↑  IMDb, Pal Joey (1957) (пристапено на 28.9.2017)
Одлики на бранови.
Во динамиката на течности, **Урселовиот број ја** означува нелинеарноста на долгите површински гравитациски бранови на флуидниот слој. Овој бездимензионален параметар е именуван по Фриц Урсел, кој зборувал за неговото значење во 1953 година.

Бројот на Урсел е изведен од експанзијата на бранот Стоукс, серија на пертурбации за нелинеарни периодични бранови, во граничната вредност на долг бран на плитка вода - кога брановата должина е многу поголема од длабочината на водата. Тогаш Урселовиот број *U* е дефиниран како:

{\displaystyle U\,=\,{\frac {H}{h}}\left({\frac {\lambda }{h}}\right)^{2}\,=\,{\frac {H\,\lambda ^{2}}{h^{3}}},}
што е, освен константа 3 / (32 π 2), односот на амплитудите од втор ред и членот од прв ред во котата на слободната површина.  Користените параметри се:

* *H*: висината на бранот, *односно* разликата помеѓу висините на брановиот врв и коритото,
* *h*: средната длабочина на водата и
* *λ*: брановата должина, која треба да биде голема во споредба со длабочината, *λ* ≫ *h*.

Значи, параметарот Ursell-*U* е релативната висина на бранот *H* / *h* помножено со релативната бранова должина *λ* / *h на* квадрат.

За долги бранови (*λ* ≫ *h*) со мал Урсел број, се применува *U* ≪ 32 π 2 / 3 ≈ 100, линеарна бранова теорија. Инаку (и најчесто) нелинеарна теорија за прилично долги бранови ( *λ*>7*ж* )  – како равенката Korteweg–de Vries или Boussinesq равенките – мора да се користи. Параметарот, со различна нормализација, веќе бил воведен од Џорџ Габриел Стоукс во неговиот историски труд за површинските гравитациски бранови од 1847 година.

Наводи
------

1. ↑  Ursell, F (1953). „The long-wave paradox in the theory of gravity waves". *Proceedings of the Cambridge Philosophical Society*. **49** (4): 685–694. Bibcode:1953PCPS...49..685U. doi:10.1017/S0305004100028887.
2. ↑  Dingemans (1997), Part 1, §2.8.1, pp. 182–184.
3. ↑  This factor is due to the neglected constant in the amplitude ratio of the second-order to first-order terms in the Stokes' wave expansion. See Dingemans (1997), p. 179 & 182.
4. ↑  Dingemans (1997), Part 2, pp. 473 & 516.
5. ↑  Stokes, G. G. (1847). „On the theory of oscillatory waves". *Transactions of the Cambridge Philosophical Society*. **8**: 441–455.  
  
Reprinted in: Stokes, G. G. (1880). *Mathematical and Physical Papers, Volume I*. Cambridge University Press. стр. 197–229.

Надворешни врски
----------------

* Dingemans, M. W. (1997). „Water wave propagation over uneven bottoms". *Nasa Sti/recon Technical Report N*. Advanced Series on Ocean Engineering. **13**: 25769. Bibcode:1985STIN...8525769K. ISBN 978-981-02-0427-3. In 2 parts, 967 pages.
* Svendsen, I. A. (2006). *Introduction to nearshore hydrodynamics*. Advanced Series on Ocean Engineering. **24**. Singapore: World Scientific. ISBN 978-981-256-142-8. 722 pages.
Карлинг Пиктограмот
Наменски изградено езерце за Карилнг во Колзиум, Килсит, Шкотска
**Карлинг** е спорт во кој играчите со помош на четка лизгаат осум камени кугли (изворно: stones) на лист мраз кон целната област која е сегментирана во четири концентрични кругови, што поблиску до средината на куќата, означени како кругови на површина од мраз. Водачот на екипата (lead) прв ги фрла своите две камени кугли спрема средината на куќата, додека вториот и третиот, едноставно се нарекуваат (second и third), a последниот фрла скипер кој воедно е и капитен на екипата. Керлингот е шкотски национален спорт кој се проширил во Канада, САД, Шведска, Швајцарија, Норвешка, Данска, Германија и Франција, стои во натписот на *лизгачкиот камен,* кој седум децении чекал на олимписко признање. Карлингот е официјално зимски олиписки спорт дури од Зимските олимписки игри од 1998 година.

Називот на играта настанал *спрема звукот* на фрлениот камен – *-{the roaring game}-*. 
Автор на првите пишани траги за карлингот е шкотот Џон Макуксин кој во февруари 1540 година, забележал еден тогашен *двобој на мраз*. Првите правила на карлингот ги објавил клубот Дудингсон во 1813 година. Светските првенства во машка конкуренција се играт од 1959 година, а во женска од 1979 година.

»Каменот« со кој се игра карлингот е направен од гранит и тежи околу 20 килограми.

Надворешни врски
----------------

|  |  |
| --- | --- |
| Ризница | „Карлинг" на Ризницата ? |

* World Curling Federation
* CBC Digital Archives – Curling: Sweeping the Nation
* Bonspiel! The History of Curling in Canada at Library and Archives Canada Архивирано на 27 мај 2016 г.
* curling stones, Smithsonian Center for Folklife and Cultural Heritage.
* *The Game Of The Magic Broom*, March 1944 one of the first magazine articles to introduce the game of curling to the American public
* The Canadian Curler's Manual transcription of 1840 text
* Sportlistings.com - World Curling Federation Directory listing

1. ↑  „Curling Makes Gains in U.S. Popularity". *Yahoo! Sports*. 19 November 2011. Архивирано од изворникот на 2014-03-02. Посетено на 2017-10-15.
2. ↑  Wetzel, Dan (19 February 2010). „Don't take curling for granite". *Yahoo! Sports*. Посетено на 4 August 2012.
3. ↑  „'Chess on ice'". *Princeton Allumni Weekly*. 28 January 2009. Посетено на 10 October 2010.
4. ↑  „Chess on ice". *The Curling News*. 22 June 2007. Посетено на 10 October 2010.
**Обична блатна ластовица** (науч. *Glareola pratincola*) — крајбрежна птица од семејството блатни ластовици. Необично за блатните птици, таа често лови инсекти во лет, слично на ластовиците со кои нема роднински врски, но имаат надворешна сличност. Секако, таа се храни и на земја.

Блатна ластовица однапред
Во лет
*Glareola pratincola pratincola*
Glareola pratincola
Животната средина на блатната ластовица е отворената земја и често може да се види приквечер крај вода, ловејќи инсекти. Распространета е низ потоплите региони на Европа, југозападна Азија и Африка. Ја има и во Македонија. Таа е птица преселница која зимува во тропска Африка. Ретко може да се види посеверно од нејзиниот опсег.

Оваа птица е долга 24-28 см, со распон на крилјата од 60 до 70 см. Има кратки нозе, долги зашилени крилја, долга чаталеста опашка и краток клун, адаптиран за лов во воздух. 
Грбот и главата ѝ се кафеави, а крилјата со малку потемна нијанса и многу темни завршетоци. Стомакот е бел, но вратот се прелева во жолтеникава нијанса. Има впечатлив жолт круг под клунот обрабен со црна линија, кој започнува од клунот, под очите и завршува на грлото. Под крилјата е костенлива, но во лет изгледа темно.

Потребно е добро познавање за оваа птица да ја разликуваме од многу сличните блатни ластовици, како што е на пример црнокрилата блатна ластовица која може да живее на истиот простор и има, исто така, костенлива боја под крилјата, но опашката ѝ е пократка.

Блатните ластовици образуваат мали, не многу густи колонии. Гнездото претставува мала јамичка среде ниска и ретка тревна површина. Несaт 2-4 јајца. По испилувањето, малечките остануваат во гнездото само 2-3 дена, а потоа се кријат во околните растенија.

Блатната ластовица е еден од видовите на кои се однесува Договорот за заштита на африканско-евроазиските водни птици-преселници.

Наводи
------

1. ↑  BirdLife International (2012). „*Glareola pratincola*". *IUCN Red List. Version 2012.1*. International Union for Conservation of Nature. Посетено на 16 July 2012.

Надворешни врски
----------------

* Collared Pratincole videos, photos & sounds Архивирано на 3 март 2016 г. on the Internet Bird Collection
* Oiseaux Photos
* *Glareola pratincola* на Flickr: Field Guide Birds of the World
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze Архивирано на 12 ноември 2013 г. (spanish)

|  |  |
| --- | --- |
| Ризница | „Блатна ластовица" на Ризницата ? |
Чинот на непочитување обраќање или контактирање со службено лице, или гестикулација на таков начин што укажува на огорченост, е пример за техничка грешка
Техничка грешка е вид прекршок во кошарката, популарно наречен „техничка". Техничка грешка се сметаат разни прекршоци од физичка природа: тепачки, закани, запирање и забавување на мечот, движење вон теренот за добивање на предност, и дрете најпопуларни, карање со судијата и носење на дресот на начин да виси, наместо во шорцот. Други кошаркарски фаули вклучуваат лична гречки и намерна лична грешка. Играчот на Детроит Пистонс, Рашид Волис убедливо води во НБА во оваа невообичаена статистичка категорија, поради неговите чести кавги со судиите.

Надворешни врски
----------------

* NBA Rule Number 12: Fouls and Penalties (англиски)
* International basketball rules, see Art. 38 Архивирано на 6 април 2007 г. (pdf) (англиски)
* NCAA 2007 Men’s and Women’s Basketball Rules (PDF) (англиски)
Дневна агенда 
**Личен организатор**, **датумска книга/тетратка**, **нотес**, **дневен планирач**, **личен аналоген помошник**, **личен планирач**, **годишен планирач**, или **агенда** (од латински *агенда* - работи кои треба да се направат), е мала книга или врзивно средство, која е створена да биде пренослива. Обично содржи дневник, календар, именик, празна хартија и други делови. Организаторот е лична алатка и може да содржи страници со корисни информации, како што се карти и телефонски кодови. Таа е поврзана со посебните канцелариски материјали што има една или повеќе исти функции, како што се календари за состаноци, ролодекси, тетратки и алманаси. 

Во странство, понекогаш тие биле нарекувани како филофакс особено во 1990-тите. Филофакс е исто така име на компанија со седиште во Обединетото Кралство, која произведува низа на закопчувачки лични организатори. 

До крајот на 20. век, хартиените и другите врзивни лични организатори започнале да се заменуваат со електронски уреди како што се лични дигитални помошници (PDA), софтвер за управување со лични информации и организатори преку Интернет. Овој процес бил забрзан во почетокот на 21. век со доаѓањето на паметните телефони, плочестите (таблет) сметачи, паметни часовници и разновидни мобилни апликации.

Поврзано
--------

* Календарски софтвер

Наводи
------

1. ↑  Farlex (2018). „The Free Dictionary: personal organizer". Посетено на 20 август 2020.
2. ↑  „архивска копија". Архивирано од изворникот на 2020-08-06. Посетено на 2020-08-20.
Невски проспект во Санкт Петербург, Русија, познат по ноќниот живот
**Ноќен живот** — збирен поим за разоноди достапни и повеќе популарни од вечер и рано изутрина. Ова се кафани, пабови, клафулиња, ноќни клубови, барови, жива музика, кабаре, мали театри, мали кина, претстави, и понекогаш ресторани кои се наоѓаат во извесно населено место. Тука може и да се придодадат и јавните куќи. Во ноќен живот спаѓа разонода која може да биде од прилично питома, па сѐ до развратна. Ноќната разонода по дефиниција е побујна од дневната, и обично повеќе ориентирана кон младите.

Во Македонија пособено познати по ноќениот живот се градовите како Скопје, Битола и Струмица и Охрид во летниот период.

На пример, во Европа, многу млади избираат да одат во Берлин или слични места „за ноќниот живот", иако во даденото место може и да нема ништо друго особено. Мадрид е особено познат за опсегот на взрасти од кои ноќниот живот е сочинет како и за долгите часови на останување надвор. Даблин исто така ужива огромна популарност кај оние кои сакаат да го искусат живиот ноќен живот, со тоа што ирската влада вели дека ова е причината заради огромниот пораст на туризмот во последните 15 години. Мајами е добро познат по тоа што е еден од ретките градови во САД кој им дозволува на локалите да работат 24 часа на ден.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2008001027
* GND: 4136649-9
* BNF: cb125248973 (податоци)
* NDL: 01132407
* NKC: ph136986

 |

 |
**„Омбре"** (шпански: *Hombre* = човек) – американски филм од 1967 година, во режија на Мартин Рит (Martin Ritt) по сценариото на Ирвинг Равеч (Irving Ravetch) и Хариет Френк Јуниор (Harriet Frank Jr.), засновано на романот на Елмор Леонард (Elmore Leonard). Главните улоги ги толкуваат: Пол Њуман (Paul Newman), Фредрик Марч (Fredric March), Ричард Бун (Richard Boone), Дајен Клиенто (Diane Cliento), Барбара Раш (Barbara Rush), Камерон Мичел (Cameron Mitchell) и Мартин Балсам (Martin Balsam). Филмот претставува добар пример на примената на новите тенденции во развојот на вестернот како филмски жанр. Во него, последен пат (седми во низа) соработувале режисерот Рит и славниот глумец Пол Њуман.

Синопсис
--------

Џон Расел (го игра Њумен), познат под прекарот Омбре, го одгледале Апачите во Аризона. JЕден ден, тој дознава дека наследил станбена зграда во блискиот град и одлучува да ја продаде за стадо коњи. Поради тоа, со кочија заминува во поголемиот град. Надвор од градот, тој и останатите патници се ограбени, но благодарение на него, патниците успеваат да се спасат и да побегнат со малку вода, пари и муниција...

Наводи
------

1. ↑  HRT, Hombre, američki film (пристапено на 4.12.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Свети Архангели** (грчки: *Ιερά Μονή Ταξιαρχών Τσούκας*) — средновековен манастир во Костурско, Егејска Македонија. Влегува во состав на Костурската епархија на Цариградската патријаршија. Изворно ѝ припаѓал на Охридската архиепископија.

Манастирот се наоѓа во областа Нестрамкол, на врв на карпа кај напуштеното село Чука, на 1,5 км од с. Радигоже и на 21 км од градот Костур.

Друг поглед на црквата
На крајот од XIII век манастирот е живописан со помош на царевите од династијата Палеолози. Во 1684 г. селото Чука и овој манастир, заедно со селото Галишта и неговата црква „Св. Ѓорѓи" му се дадени на манастирот „Пресв. Богородица Мавровска" како негов имот. Манастирот е разурнат во 1943 г. од италијанската окупаторска војска. За време на Граѓанската војна (1946 – 1949) жителите на Чука се иселиле и селото останало запустено.

Од манастира денес се зачувани три градби — манастирската црква, црквата „Живоносен Извор" и манастирската трпезарија.

Во 1962 г. манастирот е прогласен за споменик на културата.

Поврзано
--------

* Костурска епархија

Наводи
------

1. ↑  Ιερά Μονή Ταξιαρχών Τσούκας Καστοριάς
2. ↑  Παντελής Τσαμίσης, Η Καστοριά και τα μνημεία της σ.149, τύποις Αλευροπούλου, Εν Αθήναις 1949
3. ↑  D. M. Nicol. Two Churches of Western Makedonia, в: Byzantinisch Zeitschrift, t.49. pp. 99-100, 1956[*мртва врска*]
4. ↑  „архивска копија". Διαρκής κατάλογος κηρυγμένων αρχαιολογικών τόπων και μνημείων. Архивирано од изворникот на 2021-10-28. Посетено на 5 мај 2018. Занемарен непознатиот параметар `|заглавие=` (help)
**Филис Ен Фокс** (англиски: *Phyllis Ann Fox*; 13 март 1923

 – 23 мај 2017

) — американска математичарка и компјутерски научник.

Животопис
---------

Фокс пораснала во Колорадо. Таа ги завршила до-дипломските студии на колеџот Велесли, стекнувајќи диплома за уметност по математика во 1944 година.

Од 1944 до 1946 работела за Џенерал Електрик како оператор, за нивниот проект за диференцијален анализатор. Добила втора диплома, Диплома за Наука по електротехника, на Универзитетот во Колорадо во 1948 година. Потоа таа се преселила на пост-дипломски студии на Институтот за технологија во Масачусетс (МИТ), добивајќи магистратура за наука во 1949 година во областа на електротехниката, како и докторат, доктор за наука по математика во 1954 година, под надзор на Чиа-Чиао Лин. За тоа време, таа исто така работела и како асистент на проектот Вител во МИТ, под водство на Џеј Форестер.

Од 1954 до 1958 година, Фокс работел на бројчено решение за парцијалните диференцијални равенки на Унивак, за компјутерскиот центар на комисијата за атомска енергија на Соединетите Американски Држави, во Институтот за математички науки, Курант, на Универзитетот во Њујорк. Во 1958 година, следејќи го својот сопруг, таа се вратила во истражувачката група на Форестер за динамика на системот, во МИТ, каде што станала дел од тимот, кој го напиша програмскиот јазик ДИНАМО. Таа потоа станала соработник на првиот ЛИСП преведувач, како и главен автор на првиот прирачник за ЛИСП.

Во 1963 година, таа се преселила од МИТ во Колеџот за инженерство во Њуарк, каде што станала редовен професор во 1972 година. За тоа време, таа исто така била консултант и за Бел Лабс, каде што се преселила во 1973 година, за да работи на високо пренослива библиотека со броеви (ПОРТ). Таа се пензионирала од Бел Лабс во 1984 година.

Наводи
------

1. 1 2 3 4 5 6  Resume and brief autobiography for Phyllis Fox, for Wellesley College Class of 1944 Record Book, Jan 1974, SIAM history website .
2. 1 2 3 4 5 6  Haigh, Thomas (interviewer) (2005). „Phyllis Fox" (PDF). *The History of Numerical Analysis and Scientific Computing - Oral Histories*. Society for Industrial and Applied Mathematics. Посетено на 12 May 2010.
 l first = Nancy
 l last = Rosenberg
3. ↑  „The History of Numerical Analysis and Scientific Computing". *history.siam.org*. Посетено на 2018-09-27.
4. ↑  Phyllis Ann Fox at the Mathematics Genealogy Project
5. ↑  "Origin of System Dynamics", www.systemdynamics.org  Архивирано на 20 јуни 2017 г. Access date 11 May 2010
6. ↑  McCarthy, J.; Brayton, R.; Edwards, D.; Fox, P.; Hodes, L.; Luckham, D.; Maling, K.; Park, D.; Russell, S. (March 1960). „LISP I Programmer's Manual" (PDF). Boston, Massachusetts: Artificial Intelligence Group, M.I.T. Computation Center and Research Laboratory of Electronics at MIT{{inconsistent citations}} Наводот journal бара `|journal=` (help) Accessed May 11, 2010.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* ORCID: 0000-0002-1608-6035
* MGP: 62631

 |

 |
**Стеван Танасков Митревски** (8 март 1923 во Журче, демирхисарско — 26 ноември 1944 во Охрид) македонски партизан, учесник во НОБ.

Животопис
---------

Стеван Танасков Митревски бил роден на 8 март 1923 година во селото Журче кај Демир Хисар. По занимање бил земјоделец. Кон НОБ се приклучил доброволно на 15 септември 1944 година. Бил дел од Петтата македонска бригада. Загинал на 26 ноември 1944 година во борбите против германците во близина на Охрид.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)
Абинск је град у РусијиПредлошка:SHORTDESC:Абинск је град у Русији**Абинск** ( руски: *Абинск*) е град на југот на европскиот дел на Руската Федерација. Сместен е во југозападниот дел на Краснодарскиот Крај и административно припаѓа на нејзиниот Абинскиот реон, кој е исто така административен центар.

Абинската железничка станица
Според податоците на Националната статистичка служба на Руската Федерација за 2017 година, во градот живееле 37 749 жители.

Географија
----------

Градот Абинск се наоѓа во југозападниот дел на Краснодарскиот Крај. Сместен е на југозападниот раб на алувијалната Закубанска рамнина, односно на местото каде што рамнината постепено преминува во ридската област на северните подножје на Големиот Кавказ, на надморска височина од околу 40 метри. Низ градот тече реката Абин, притока на вештачкото Варнавинско езеро и дел од басенот на реката Кубањ. Градот се наоѓа на околу 80 километри југозападно од покраинската престолнина Краснодар, односно околу 12 километри источно од Кримск, седиштето на Кримскиот реон.

Делот од магистралата А146, што го поврзува Краснодар со Новоросијск на брегот на Црното Море и железничката пруга по истата релација, минува низ градот.

Историја
--------

Во 1834 година била изградена тврдината Абин, руска воена тврдина изградена на местото на некогашниот адигејски аул (тврдинско село), што се смета за претходник на современата населба. Самата тврдина не траела долго и набргу била напуштена, а на нејзино место во 1863 година *азовските* козаци ја изградиле својата населба, станицата *Абинскај* .

Во декември 1962 година станицата Абинскаја добила официјален статус на полуурбано работничко гратче и го добила името *Абински*, а помалку од една година подоцна добила статус на град и ново име - Абинск.

Демографија
-----------

Според податоците на Националната статистичка служба на Русија, во градот Абинск во 2010 година регистрирани се 34 928 жители, што е зголемување во споредба со претходниот попис од 2002 година за нешто повеќе од илјада жители. Според проценките на истата служба за 2017 година, бројот на жители во градот се зголемил на 37 749 жители.

Движење на бројот на жителите| 1959 година | 1970 година | 1979 година | 1989 година | 2002 година | 2010 година | 2017 година |
| --- | --- | --- | --- | --- | --- | --- |
| 14 750 | 21 222 | 25 251 | 29 182 | 33 734 | 34 928 | 37 749 |

Според податоците од јануари 2017 година, градот Абинск се наоѓал на 419-то место меѓу 1 112 официјални градови на Руската Федерација.

Поврзано
--------

* Краснодарски крај
* Абински реон
* Абин
* Список на градови во Русија

Користена литература
--------------------

1. ↑  „Численность населения Российской Федерации по муниципальным образованиям на 1 января 2017 года". Архивирано од изворникот на 2017-07-31. Посетено на 2021-02-04.

Надворешни врски
----------------
Планините и котлините од Источновардарската група се наоѓаат во источниот дел на Република Македонија, помеѓу македонско-бугарската граница на исток и Вардарската долина на запад, или поточно Поварадарието, од каде што се одделени со Дојранска Котлина, планината Плавуш, Градешка Планина и Конечка Планина и источниот дел на Скопска Црна Гора.

Според начинот на создавањето, составот на земјиштето, изгледот и другите одлики, планините од оваа група се вистински родопски планини.

Во групата планини од овој предел се издвојуваат: Беласица, Огражден, Малешевски Планини, Плачковица, Осогово, Герман, Козјак и Скопска Црна Гора.

**Котлини** во оваа група се: Струмичко-радовишка Котлина, Малешевска Котлина (Беровска Котлина), Делчевска Котлина (Пијанец), Кочанска Котлина, Овчеполска Котлина, Кумановска Котлина (Жеглигово) и Кривопаланечка Котлина (Славиште). Овие котлини имаат големо стопанско значење особено за развојот на земјоделството. Тие се создале при тонењето на Родопската зона и во почетокот биле исполнети со вода, така што денес се покриени со големи наслаги на песок и глина.

Меѓу нив најпозната и најголема е Струмичко-радовишката Котлина. Таа се наоѓа во источниот дел на Република Македонија и се вбројува во групата најплодни котлини во републиката. Спуштена е помеѓу планините: Беласица, Огражден, Смрдеж и Малешевски Планини, а рамниот дел на котлината е поделен на три дела: Струмичко, Радовишко и Дамјанско Поле. Надморската височина е од 100 до 500 метри, од кои најниско е Струмичкото, а највисоко е Дамјанското Поле. Вкупната површина на котлината зафаќа 658 км². Поради поволните климатски и почвени услови во котлината успеваат: раниот зелнчук, памук, афион, винова лоза, кикирики и др. На многу места во котлината, месното население месното население направило голем број на оранжери-пластеници. На работ на котлината во подножјето на планината Беласица се наоѓа и Бања Банско.

Во Кочанската Котлина успева оризот, во Малешевската, Пијанец и Кривопаланечката Котлина успеваат овошките и градинарските култури, додека во Кумановската и Овчеполската Котлина успеваат житните и индустриските растенија.

Во овој простор се одделуваат и следните природно-етнографски целини: Јуруклуци, Малешево, Пијанец, Славиште, Козјачија и Средорек.
|  |
| --- |
| **Џуно***Juneau* |
|  |
| Местоположба |
| Местоположба на ЏуноМестоположба на Џуно |
|
|
| Општи податоци |
| **Име**- изворно | Џуно  Juneau |
|
|
|
| **Основан** | 1981 |
|
|
|
|
|
| **Официјална страница** | www.juneau.org |
|
| Управа |
| **Земја** | САД |
| **Сојузна држава** | Алјаска |
|
|
|
|
|
|
| **Градоначалник** | Брус Ботелхо |
|
|
|
| Географија |
| **Површина** | 8.430,40 км² |
|
|
|
| Население |
| **Население** | 30.690 |
|
| **Густина** | 4.4 ж/км² |
|
|

**Џуно** (англиски: *City and Borough of Juneau*; скратено *Juneau*) е главен град на американската сојузна држава Алјаска. Претставува единствена административна единица сместена на Алјаска. Во 1906 е избран за престолнина на Алјаска, кога седиштето на владата било преместено од Ситкa. Со актот од 1970 година, градот се споjува со соседниот Даглас и околните населби кои заедно ја сочинуваат територијата на денешен Џуно.

Површината на градот изнесува 8.430,40 км2 што е повеќе од Род Ајленд и Делавер заедно. Центарот на Џуно се наоѓа во подножјето на истоимената планина и се простира преку каналот од островот Даглас. Според пописот направен во 2000 година, во градот живееле 30,711 жители, додека пак според пописот од 2007 покажало дека во градот живееле 30,690 луѓе.

Градот го добил своето име според Џо Џуно, рудар и трагач по злато. Џуно бил основан од Џо и Ричард Хенри после пронаоѓањето злато со помош на племето Тлингит.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 131951354
* LCCN: n81059867
* ISNI: 0000 0004 0497 307X
* GND: 4198801-2
* NLA: 36525796

 |

 |
**Мала сабота** е европски концепт особено прославен во Шведска, Норвешка, Финска и Бугарија што ја додава средата на листата на „денови за пиење". Многу ноќни клубови и барови остануваат отворени до доцна и нудат многу видови на *мали саботни професии,* како што се музички шоуа и специјални пијалоци.

Варијанти по земја
------------------

Шведските и норвешките тинејџери и младите возрасни често користат *lillördag*, *lille lørdag* како синоним за среда. Во Бугарија „малката събота" или Малата сабота е добро позната и кај младите и кај постарите генерации. Во ОК и Ирска, „Мала сабота среда" нуди студентски попусти во некои барови, а средата како мала сабота на некои места се смета за студентска ноќ, иако не е толку распространета како во други земји.

Во Шведска, традицијата доаѓа од *piglördag* (сабота на слугинките), која се паѓало во среда. Тоа бил денот кога слугинката имала слободен ден, бидејќи вообичаено немала слободно време во сабота.

„Мала сабота" е исто така вообичаен термин меѓу жителите на преријата Нокс, Северен Тексас Плајнс, што се однесува на раниот викенд пауза.

„Мала сабота" што се однесува на среда е исто така добро познат концепт меѓу Јужноафриканците, млади и стари и се користи за да се оправда падот во средината на неделата кога неделата изгледа премногу долга.

Во Итака Њујорк, малите саботи се нарекуваат „групна терапија".

Во Бугарија „Малката събота" или „Мала сабота" е многу вообичаено луѓето да излезат и да пијат. Вообичаената перцепција е дека човекот многу ќе се опие во среда и ќе го искористи четвртокот за да оди на работа за да се отрезни додека истиот тој човек не биде доволно трезен за да излезе во петок и повторно да се опие после работа.

Надворешни врски
----------------
Самоиле М. Ѓурчески (1918 во Долно Ботушје, Порече — 1 октомври 1944 во Струга) македонски партизан, учесник во НОБ.

Животопис
---------

Самоиле М. Ѓурчески бил роден во 1918 година во селото Долно Ботушје кај Македонски Брод. По занимање бил земјоделец. Кон НОБ се приклучил во август 1944 година. Влегол во Првата македонско-косовска бригада. Загинува во борбите за ослободување на Струга како дел од 15та поречка бригада на 1 октомври 1944 година.

Наводи
------


1. ↑ . Ристески, Милан (1982). Порече низ историјата. Скопје: Нио ,,студенски збор. Отсутно или празно `|title=` (help)CS1-одржување: друго (link)
**Златен глобус** (англиски: *The Golden Globe*) е американска филмска награда која се доделува за филмови ( а од 1970те и за серии )и после Оскарот е втора најважна награда во САД. Основана е во 1943 година а ја составува жири од странски новинари.

Категоријата за филм е поделена на два дела: еден за најдобар филм и најдобар анимиран филм, глумица и глумец во комедија и мјузикл и трет за драма. Другите категории, како што се режија, сценарио и спореден глумец и глумица се поделени заеднички.

### Список на наградени филмови

2000
----

2010
**Драма**: Друштвената мрежа
**Мјузикл или комедија**: Децата се добро
**Анимиран филм**: Приказна за играчки 3
2009
**Драма**: Аватар
**Мјузикл или комедија**: Мамурлук
**Анимиран филм**: Горе
2008
**Драма**: Милионер од гетото
**Мјузикл или комедија**: Вики Кристина Барселона
**Анимиран филм**: Воли
2007
**Драма**: Покајување
**Мјузикл или комедија**: Свини Тод
**Анимиран филм**: Рататоил
2006
**Драма**: Вавилон
**Мјузикл или комедија**: Девојки од соништата
**Анимиран филм**: Коли
2005
**Драма**: Планината Броукбек
**Мјузикл или комедија**: Преку работ
2004
**Драма**: Авијатичарот
**Мјузикл или комедија**: Странпатишта
2003
**Драма**: Господарот на прстените: Враќањето на кралот
**Мјузикл или комедија**: Изгубени во преводот
2002
**Драма**: Часови
**Мјузикл или комедија**: Чикаго
2001
**Драма**: Прекрасен ум
**Мјузикл или комедија**: Мулен Руж
2000
**Драма**: Гладијатор
**Мјузикл или комедија**: Скоро познати

Наводи
------

1. ↑  „архивска копија". Архивирано од изворникот на 2011-05-09. Посетено на 2011-02-24.
2. ↑  „архивска копија". Архивирано од изворникот на 2012-10-15. Посетено на 2011-02-24.
3. ↑  „архивска копија". Архивирано од изворникот на 2010-12-29. Посетено на 2011-02-24.
4. ↑  „архивска копија". Архивирано од изворникот на 2010-12-29. Посетено на 2011-02-24.
5. ↑  „архивска копија". Архивирано од изворникот на 2011-03-18. Посетено на 2011-02-24.
6. ↑  „архивска копија". Архивирано од изворникот на 2012-10-12. Посетено на 2011-02-24.
7. ↑  „архивска копија". Архивирано од изворникот на 2010-12-29. Посетено на 2011-02-24.
8. ↑  „архивска копија". Архивирано од изворникот на 2011-08-08. Посетено на 2011-02-24.
9. ↑  „архивска копија". Архивирано од изворникот на 2010-05-23. Посетено на 2011-02-24.
10. ↑  „архивска копија". Архивирано од изворникот на 2011-05-09. Посетено на 2011-02-24.
11. ↑  „архивска копија". Архивирано од изворникот на 2010-12-29. Посетено на 2011-02-24.